ai4bharat/Pralekha huggingface dataset:
कृषी मंत्रालय
सध्याच्या कोविड -19 संकटानंतर कृषी क्षेत्राच्या निर्यातीला पुनरुज्जीवित करण्यासाठी सरकारने चर्चेला केला प्रारंभ
कृषीमंत्री नरेंद्र सिंह तोमर यांच्या निर्देशानुसार डीएसी आणि एफडब्ल्यू सचिवांनी शेतमालाचे उत्पादक/निर्यातदार संघटनांशी त्यांचे प्रश्न सोडविण्यासाठी व्हिडिओ कॉन्फरन्सचे केले आयोजन
नवी दिल्ली, 14 एप्रिल 2020
कोविड -19 या आजाराला आळा घालण्यासाठी घोषित करण्यात आलेल्या लॉकडाऊनमुळे बाधित कृषी क्षेत्राला भेडसावणाऱ्या समस्या दूर करण्यासाठी सरकारने कृषी आणि संलग्न वस्तूंच्या निर्यातदारांशी चर्चा सुरु केली आहे. कृषी आणि संलग्न वस्तूंच्या निर्यातदारांना भेडसावणाऱ्या समस्या जाणून घेण्यासाठी आणि सध्याच्या कोविड -19 संकटानंतरही त्यांना तग धरून उभे राहण्यात मदत करण्यासाठी हस्तक्षेप करून आवश्यक ती पावले उचलण्यासाठी कृषी आणि शेतकरी कल्याण मंत्री नरेंद्र सिंह तोमर आणि कृषी, सहकार आणि शेतकरी कल्याण विभागाचे सचिव संजय अग्रवाल यांनी काल नवी दिल्लीत एक व्हिडिओ कॉन्फरन्स आयोजित केली. फळे, भाजीपाला, बासमती आणि बिगर -बासमती तांदूळ, बियाणे, फुले, वनस्पती, सेंद्रिय उत्पादन, कृषी उपकरणे आणि यंत्रसामग्री यासारख्या कृषी उत्पादनाचे निर्यातदार, उत्पादक / निर्यातदार संघटनांचे प्रतिनिधी या बैठकीत सहभागी झाले होते.
यावेळी त्यांनी विविध सामान्य आणि क्षेत्रनिहाय समस्या मांडल्या. मजुरांची उपलब्धता आणि त्यांची ने-आण, आंतरराज्यीय वाहतुकीतील अडथळे, मंडी बंद असल्यामुळे कच्च्या मालाचा तुटवडा, फिटो -सॅनिटरी प्रमाणीकरण , कुरिअर सेवा बंद असल्यामुळे कागदपत्रे पाठ्वण्यावर आलेली बंधने, मालवाहतूक सेवांची उपलब्धता, बंदरे / यार्डांमध्ये प्रवेश आणि आयात / निर्यातीसाठी वस्तूंना मंजुरी आदी मुद्दे निर्यातदारांनी अधोरेखित केले.
अन्न प्रक्रिया, मसाले, काजू आणि यंत्र तसेच उपकरणे  क्षेत्रांशी संबंधित उद्योगांच्या प्रतिनिधींनी किमान 25-30% कर्मचाऱ्यांच्या बळावर उद्योग सुरु करण्यासाठी परवानगी मागितली आणि उद्योगांकडून त्यांच्या कामकाजात योग्य आरोग्यविषयक सूचनांचे पालन केले जाईल असे आश्वासन दिले.
गृह मंत्रालयाकडून अंतर्गत वाहतुकीची समस्या सोडवली जात आहे आणि आवश्यक निर्देश जारी केले जात आहेत. फिटो-सॅनिटरी प्रमाणपत्र निरंतर / नियमित जारी करण्यासाठी तसेच ऑनलाईन प्रमाणपत्रे स्वीकारण्यासाठी सूचनाही देण्यात आल्या आहेत.
बंदर, सागरी मार्गाने मालवाहतूक , कुरिअर सेवांशी संबंधित समस्यांवर आवश्यक तोडगा काढण्याबाबत विचार केला जाईल. उद्योगांचे कामकाज पुन्हा सुरू करण्याची आणि क्षेत्रनिहाय समस्या सोडवण्याबाबत नरेंद्र सिंह तोमर यांना विनंती केली जाईल आणि योग्य तो तोडगा काढण्यात येईल, अशी ग्वाही त्यांनी दिली.
भारत कृषी आणि संलग्न वस्तूंचा निर्यातदार आहे. सन 2018-19 मध्ये भारताची कृषी आणि संलग्न निर्यात 2.73 लाख कोटी रुपये होती आणि हे क्षेत्र व्यापार संतुलनात नेहमीच सकारात्मक राहिले आहे. निर्यात ही फार महत्वाची गोष्ट आहे कारण देशासाठी मौल्यवान परकीय चलन मिळवण्याबरोबरच कृषी निर्यातीमुळे शेतकरी / उत्पादक / निर्यातदारांना व्यापक आंतरराष्ट्रीय बाजारपेठेचा लाभ उठवण्यास आणि त्यांचे उत्पन्न वाढविण्यात मदत होते. निर्यातीमुळे कृषी क्षेत्राचे क्षेत्रफळ आणि उत्पादकता वाढून उत्पादनही वाढले आहे.
कृषी मंत्रालय
केंद्रीय कृषिमंत्री आणि बोत्सवानाचे मंत्री यांच्यातील चर्चेत पोषक तृणधान्यांच्या  लागवडीला प्रोत्साहन देण्यावर भर
बोत्सवानाचे आंतरराष्ट्रीय व्यवहार आणि सहकार मंत्री, डॉ. लेमोगांग क्वापे सध्या भारताच्या दौऱ्यावर असून त्यांनी आज नवी दिल्लीमध्ये केंद्रीय कृषी आणि शेतकरी कल्याण मंत्री नरेंद्र सिंह तोमर यांची भेट घेतली. दोन्ही देशां दरम्यानच्या कृषी आणि संबंधित क्षेत्रातील सहकार्याच्या मुद्द्यांवर यावेळी चर्चा झाली.
या बैठकीत, दोन्ही मंत्र्यांनी परस्पर देशांमधील मैत्रीपूर्ण आणि घनिष्ट द्विपक्षीय संबंधांबद्दल समाधान व्यक्त केलं. तोमर म्हणाले की, परदेशी भारतीय बोत्सवानाच्या अर्थव्यवस्थेत लक्षणीय योगदान देत आहेत. दोन्ही देशांच्या शेती-उत्पादनांचे फायदे वाढवण्यासाठी द्विपक्षीय व्यापार आणखी वाढवण्याच्या शक्यतेबद्दल ते बोलले. पोषक तृणधान्यांचे  महत्व आणि पोषणमूल्य लक्षात घेता, त्याच्या मोठ्या प्रमाणातील लागवडीला प्रोत्साहन देण्यावर दोन्ही मंत्र्यांनी भर दिला. तोमर यांनी सांगितले की भारत, आंतरराष्ट्रीय भरड धान्य वर्ष, जागतिक स्तरावर साजरा करण्याची तयारी करत आहे. दोन्ही बाजूंनी आपल्या कृषी उत्पादनांना बाजारपेठ उपलब्ध होण्याच्या मुद्द्यांवर चर्चा केली आणि याबाबतच्या समस्या लवकरात लवकर सोडवण्याचे आश्वासन एकमेकांना दिले. जानेवारी 2010 मध्ये दोन्ही सरकारांदरम्यानच्या कृषी आणि संबंधित क्षेत्रातील सहकार्याबाबतच्या सामंजस्य कराराची मुदत संपली आहे. त्या अनुषंगाने, या सामंजस्य कराराचे लवकर पुनरुज्जीवन करण्यावर दोन्ही मंत्र्यांमध्ये सहमती झाली. आपले स्नेहमय स्वागत आणि आदरातिथ्याबद्दल डॉ क्वापे यांनी तोमर यांचे आभार मानले आणि त्यांना बोत्सवाना भेटीचे निमंत्रण दिले.
कृषी मंत्रालय
पीक विशिष्ठ कीटकनाशक फवारणीसाठी ड्रोन वापरासंबंधी जारी केली मानक कार्यप्रणाली
कृषी क्षेत्रातील आव्हाने पेलण्यासाठी तंत्रज्ञानाची मदत आवश्यक- तोमर
नवी दिल्ली, 20 एप्रिल 2023
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज शेतकरी आणि इतर भागधारकांच्या मार्गदर्शनासाठी सार्वजनिक डोमेनमध्ये पीक विशिष्ठ कीटकनाशक फवारणीसाठी ड्रोन वापरासंबंधी मानक कार्यप्रणाली  जारी केली. मंत्री तोमर यांनी "मशिनरी फॉर मिलेट्स प्रॉडक्शन,प्रोसेसिंग अँड व्हॅल्यू ऍडिशन " या पुस्तिकेचे प्रकाशनही केले.यावेळी तोमर म्हणाले की, शेतीला आमचे प्राधान्य आहे, त्यामुळे संशोधन असो की योजना सुरू करणे, शेतीला चालना देणे आणि शेतकऱ्यांची आर्थिक स्थिती सुधारणे यासाठी शासनाने प्राधान्य दिले आहे.आज कृषी क्षेत्रासमोर अनेक आव्हाने आहेत. शेतकऱ्यांना या क्षेत्रामध्ये टिकवून ठेवण्यासाठी, नवीन पिढीला आकर्षित करण्यासाठी आणि उत्पादन खर्च कमी करून शेतकऱ्यांचे उत्पन्न वाढवे, यासाठी कृषी क्षेत्राला तंत्रज्ञानाची मदत घेणे अत्यंत आवश्यक आहे, या दिशेने सरकार निरंतर प्रयत्न करत आहे.
केंद्रीय मंत्री तोमर म्हणाले की, कृषी क्षेत्रात नवीन आव्हाने निर्माण होण्याची शक्यता आहे, त्यामुळे वेळोवेळी रणनीती बदलण्याबरोबरच कार्यपद्धतीतही बदल करण्याची आवश्यकता आहे.
मंत्री तोमर म्हणाले की, ज्यावेळी आपण कोणतीही नवीन योजना हाती घेतो त्यावेळी तिचा लाभ शेवटच्या व्यक्तीपर्यंत पोहोचतो आहे की नाही,याकडे आपण लक्ष दिले पाहिजे. यामुळेच ज्यावेळी ड्रोन वापराची योजना बनवली जात होती, त्यावेळी सर्वसामान्य शेतकरी, सामान्य पदवीधरांनाही त्यात सामील करून घेण्यात आले. यामुळे ड्रोनचा वापर लहान शेतकऱ्यांनाही करता येईल. या दिशेने सर्वांनी मिळून काम करण्याची गरज आहे. यासाठी त्यांनी कृषी विज्ञान केंद्रे अधिक कार्यक्षम बनविण्याच्या गरजेवर भर दिला आणि सांगितले की, कृषी विद्यापीठे आणि महाविद्यालयांमध्ये पदवी/पदव्युत्तर कृषी विद्यार्थ्यांसाठी जागरुकता सत्रांचे आयोजन करण्यात आले पाहिजे.विद्यार्थ्यांना कृषी क्षेत्रामध्ये कोणत्या कामांमुळे रोजगार मिळू शकेल,याचा विचार केला गेला पाहिजे,याशिवाय स्वमालकीची शेती करण्यासाठी त्यांना सक्षम बनवले पाहिजे.ड्रोनचे फायदे सर्वसामान्यांपर्यंत पोहोचावेत, यासाठी योजना आखली पाहिजे,असेही तोमर यावेळी म्हणाले.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 128
ग्राहक व्यवहार, अन्न आणि सार्वजनिक पुरवठा मंत्रालय
11 राज्ये / केंद्रशासित प्रदेशांमध्ये प्रायोगिक तत्वावर शिधा पत्रिका सामायिक नोंदणी सुविधेचा शुभारंभ
या वेब आधारित नोंदणी प्रक्रियेमुळे राज्य किंवा केंद्रशासित प्रदेशांना इतर राज्यांमध्ये राहणाऱ्या स्थलांतरितांसह राष्ट्रीय अन्न सुरक्षा कायदा  अंतर्गत शिधापत्रिकेसाठी नावनोंदणी करायला उत्सुक असलेल्या नागरिकांची माहिती संकलित करण्याकरता सुविधा उपलब्ध
नवी दिल्ली, 5 ऑगस्ट 2022
महाराष्ट्र,आसाम, गोवा, लक्षद्वीप, मणिपूर, मेघालय, मिझोराम, नागालँड, पंजाब, त्रिपुरा आणि उत्तराखंड या 11 राज्य / केंद्रशासित प्रदेशांमध्ये प्रायोगिक तत्वावर शिधा पत्रिका सामायिक नोंदणी सुविधेचा शुभारंभ आज अन्न आणि सार्वजनिक वितरण विभागाचे सचिव सुधांशू पांडे यांच्या हस्ते झाला.
या वेब आधारित नोंदणी प्रक्रियेमुळे राज्य किंवा केंद्रशासित प्रदेशांना इतर राज्यांमध्ये राहणाऱ्या स्थलांतरितांसह राष्ट्रीय अन्न सुरक्षा कायदा  अंतर्गत शिधापत्रिकेसाठी नावनोंदणी करायला उत्सुक असलेल्या नागरीकांची माहिती संकलित करण्याकरता सुविधा उपलब्ध झाली आहे.
या सुविधेमुळे राज्य/केंद्रशासित प्रदेशांच्या राष्ट्रीय अन्न सुरक्षा कायदा  च्या कमाल मर्यादेच्या अधीन राहून त्यांच्या स्थापन केलेल्या समावेशन आणि वगळण्याच्या निकषांनुसार,  अंतर्गत नोंदणी करणाऱ्या पात्र लाभार्थ्यांची त्वरित ओळख करून त्यांच्या पडताळणीकरता आणि योग्य पद्धतीने लाभांचे उद्दिष्ट साध्य करण्याकता सहाय्य होईल.
“हे पोर्टल राज्य किंवा केंद्रशासित प्रदेशांना  अंतर्गत लाभार्थ्यांचा समावेश करण्याची प्रक्रिया पूर्ण करण्यास सक्षम करणारे आहे." असे सुधांशू पांडे यांनी सांगितले. हे पोर्टल माहिती व्यवस्थापनात एकसूत्रीपणा आणेल आणि राज्य/ केंद्रशासित प्रदेशांना लाभार्थ्यांचा समावेश करण्यासाठी मदत करेल, यावर त्यांनी भर दिला.
राष्ट्रीय अन्न सुरक्षा कायदा, 2013  देशातील जास्तीत जास्त 81.35 कोटी लोकांसाठी अन्न सुरक्षा कवच प्रदान करते. राष्ट्रीय अन्न सुरक्षा कायदा, 2013  अंतर्गत जारी केलेल्या या विभागाच्या लक्ष्यित सार्वजनिक वितरण प्रणाली  आदेश, 2015 अंतर्गत एन एफ एस ए  अंतर्गत समाविष्ट असलेल्या एकूण व्यक्तींची राज्य/केंद्रशासित प्रदेशानुसार स्पष्टपणे व्याख्या करण्यात आली आहे. राष्ट्रीय स्तरावर सद्यस्थितीत एन एफ एस ए अंतर्गत असलेले लाभार्थ्यांचे प्रमाण 81.35 कोटींच्या एकूण कमाल मर्यादेच्या तुलनेत सुमारे 79.74 कोटी आहे.
सर्व राज्य / केंद्रशासित प्रदेशांना विशेष शिबिरे आणि नागरिकांची ओळख सिद्ध करण्यासाठी विशेष मोहिमा यांचे आयोजन करून अधिकाधिक पात्र आणि डावललेल्या व्यक्तींना शोधण्याची आणि त्यांच्या पात्रतेनुसार आणि संबंधित कमाल मर्यादेपर्यंत त्यांचा समावेश एन एफ एस ए अंतर्गत  करण्याची तसेच नियमितपणे अपात्र लाभार्थ्यांना योजनेतून वगळण्याची सूचना दिली जात आहे.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
श्रम आणि रोजगार मंत्रालय
जी 20 गटाची 3 री रोजगार कार्य गटाची बैठक जिनेव्हा येथे यशस्वीरीत्या संपन्न, सर्व सदस्यांमध्ये मसुद्यावरील मंत्रिस्तरीय संवाद आणि प्राधान्य क्षेत्राशी संबंधित फलनिष्पत्ती दस्तऐवजांवर व्यापक मतैक्य
नवी दिल्ली, 2 जून 2023
भारतीय अध्यक्षतेखालील जी 20 कार्यकाळातील 3 री रोजगार कार्य गटाची  बैठक आज जिनेव्हा येथे यशस्वीरित्या संपन्न झाली. 31 मे ते 2 जून 2023 या कालावधीत स्वित्झर्लंडमधील जिनेव्हा येथील आंतरराष्ट्रीय कामगार संघटनेच्या मुख्यालयात झालेल्या या तीन दिवसीय बैठकीत जी 20 सदस्य देश, आमंत्रित देश, अतिथी देश आणि आंतरराष्ट्रीय संघटनांच्या 78 प्रतिनिधी सहभागी झाले.
ही बैठक जी 20 रोजगार कार्य गट 2023 च्या प्राधान्य क्षेत्राशी संबंधित फलनिष्पत्ती दस्तावेज आणि मंत्रीस्तरीय मसुद्यावरील सर्व सदस्यांच्या व्यापक मतैक्यासह सकारात्मक वातावरणात संपली.
जी 20 च्या रोजगार कार्य गटाच्या तिसऱ्या बैठकीने भारतीय अध्यक्षतेखाली रोजगार कार्य गट 2023 साठी 03 प्रमुख प्राधान्य क्षेत्रांच्या परिणामांवर एकमत निर्माण करण्याच्या दिशेने एक मोठा टप्पा पार केला. तिसर्या बैठकीचा समारोप अध्यक्षांच्या आभारप्रदर्शनाने झाला, जिथे ही बैठक यशस्वीपणे आयोजित करण्यात योगदान देणाऱ्या सर्व भागधारकांचे विशेषत: आंतरराष्ट्रीय कामगार संघटना आणि जिनिव्हा येथील संयुक्त राष्ट्र कार्यालयातील भारताचे कायमस्वरूपी मिशन यांचा अध्यक्षांनी आपल्या आभारप्रदर्शनात विशेष उल्लेख केला. रोजगार कार्य गटाची तसेच कामगार आणि रोजगार मंत्र्यांची चौथी आणि शेवटची बैठक 19 ते 21 जुलै 2023 दरम्यान भारतात इंदूर येथे होणार आहे.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
रसायन आणि खते मंत्रालय
खत कंपन्या कोविड रुग्णांसाठी दररोज 50 मेट्रिक टन  वैद्यकीय ऑक्सिजनचा पुरवठा करणार
नवी दिल्ली, 28 एप्रिल 2021
रसायने आणि खते मंत्रालय, बंदरे, नौवहन आणि जलमार्ग मंत्रालय  राज्यमंत्री मनसुख मांडवीय, यांच्या अध्यक्षतेखाली सार्वजनिक क्षेत्र, खाजगी क्षेत्र त्याचप्रमाणे सहकारी क्षेत्रातील खत कंपन्यांतील ऑक्सिजन निर्मितीच्या व शक्यतांचा शोध घेण्यासंदर्भात एक बैठक झाली.
मांडवीय यांनी यावेळी खत कंपन्यांना त्यांच्या ऑक्सिजनची निर्मिती करण्याच्या क्षमतेच्या स्थितीचा पुन्हा अंदाज घेऊन आणि रुग्णालयांना वैद्यकीय दर्जाच्या ऑक्सिजनचा पुरवठा करण्यात अधिक वृध्दी करुन या महामारीच्या काळात समाजाला सहाय्य करण्याचे आवाहन केले. खत कंपन्यांनी मंत्रालयाने घेतलेल्या या पुढाकाराचे स्वागत केले आणि देशातील कोविड-19 महामारीच्या परिस्थितीशी सामना करण्याच्या भारत सरकारच्या प्रयत्नात त्वरित सामील होण्यात रुची दर्शविली.
या बैठकीत असे निष्कर्ष निघाले:
- इफ्कोच्या  गुजरातमधील कलोल युनिटमधे ताशी 200 क्युबिक मीटर ऑक्सिजन निर्मिती संयंत्र लावण्यात येत असून त्याची एकूण क्षमता प्रतिदिन 33,000 क्युबिक मीटर इतकी असेल.
- जीएसएफसीने  आपल्या संयंत्रात लहान बदल करून द्रवरूप ऑक्सिजनचा पुरवठा सुरू केला आहे.
- जीएनएफसीने  वायू विभाजन विभाग सुरू केल्यानंतर वैद्यकीय द्रवरूप ऑक्सिजनचा पुरवठा करण्यास सुरुवात केली आहे.
- जीएसएफएस आणि जीएनएफसीने  त्यांच्या ऑक्सिजन उत्पादन क्षमता वाढवण्याची प्रक्रिया सुरू केली आहे.
- इतर खत कंपन्या औद्योगिक सामाजिक दायित्व  निधीतून देशातील निवडक रुग्णालयात/जागांवर वैद्यकीय ऑक्सिजन निर्मिती संयंत्र उभारतील.
एकंदरीत अशी अपेक्षा व्यक्त होत आहे, की कोविड रुग्णांसाठी खत कंपन्यांद्वारे प्रतिदिन अंदाजे 50 मेट्रिक टन  वैद्यकीय ऑक्सिजन उपलब्ध होईल. यामुळे आगामी काळात देशातील रुग्णालयांना वैद्यकीय दर्जाच्या ऑक्सिजनच्या पुरवठ्यात वृद्धी होईल.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पर्यटन मंत्रालय
पर्यटन मंत्रालयाच्या 'प्रसाद' योजने अंतर्गत गुजरातमधल्या सोमनाथ इथे तीर्थक्षेत्र सुविधा विकास प्रकल्पाच्या उद्घाटनाला केंद्रीय पर्यटन राज्यमंत्री  प्रल्हाद सिंह पटेल यांची आभासी पद्धतीने उपस्थिती
नवी दिल्ली, 16 जुलै 2020
केंद्रीय पर्यटन राज्यमंत्री  प्रल्हाद सिंह पटेल, आज गुजरातचे मुख्यमंत्री विजय रूपाणी यांच्यासमवेत पर्यटन मंत्रालयाच्या 'प्रसाद' योजने अंतर्गत ‘गुजरातमधल्या सोमनाथ तीर्थक्षेत्र सुविधा विकास प्रकल्पाच्या’ उद्घाटनाला आभासी पद्धतीने उपस्थित राहिले. ‘गुजरात, सोमनाथ इथे तीर्थक्षेत्र विकास सुविधा’ प्रकल्पाला 'प्रसाद' योजने अंतर्गत मार्च 2017 मध्ये मंजुरी देण्यात आली होती. 45.36 कोटी रुपये खर्चून हा प्रकल्प यशस्वी रित्या पूर्ण करण्यात आला. वाहनतळ सुविधा, पर्यटन सुविधा केंद्र, घन कचरा व्यवस्थापन अशा जागतिक तोडीच्या सुविधा या प्रकल्पाअंतर्गत विकसित करण्यात आल्या आहेत.
आंतरराष्ट्रीय दर्जाच्या सुविधा निर्माण करण्यासाठी केंद्र सरकारने जारी केलेल्या निधीचा सर्वोत्तम वापर केल्याबद्दल पटेल यांनी राज्य सरकारची प्रशंसा केली. राज्य सरकारला पर्यटन क्षेत्रात केंद्रीय पर्यटन मंत्रालयाकडून सर्व सहकार्य आणि सहाय्य पुरवण्याचे आश्वासन त्यांनी दिले.
पर्यटन मंत्रालयाने 2014-15 मध्ये विवक्षित तीर्थस्थळ आणि वारसा स्थळांच्या एकात्मिक विकासाच्या उद्देशाने तीर्थस्थळ पुनरुज्जीवन आणि आध्यात्मिक वारसा वृद्धी अभियान  राष्ट्रीय मिशन सुरु केले. प्रवेश स्थाने , तळागाळपर्यंत संपर्क जाळे, माहिती, अनुवाद यासारख्या मूलभूत सुविधा, एटीएम, मनी एक्सचेंज, पर्यावरण स्नेही वाहतूक साधने, क्षेत्रात प्रकाश आणि नविकरणीय उर्जा स्त्रोताद्वारे प्रकाश व्यवस्था, वाहनतळ, पिण्याचे पाणी, स्वच्छतागृहे, क्लोक रूम, प्रतीक्षा गृह, प्रथमोपचार केंद्र, क्राफ्ट बाजार, हाट, सोविनियर दुकाने, उपहारगृहे, वर्षा आश्रयस्थान, दूरसंवाद सुविधा, इंटरनेट जोडणी इत्यादी पायाभूत विकास करण्याचे या योजनेचे उद्दिष्ट आहे.
S.Pophale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
पर्यटन मंत्रालय
उत्तर प्रदेशातील वाराणसीमध्ये पंतप्रधान नरेंद्र मोदी यांच्या हस्ते प्रशाद  अंतर्गत प्रकल्पांचे उद्घाटन आणि लोकार्पण
नवी दिल्ली, 15 जुलै 2021
पंतप्रधान नरेंद्र मोदी यांनी वाराणसीतील “प्रशाद योजनेअंतर्गत वाराणसीचा विकास - दुसरा टप्पा” या प्रकल्पांतर्गत पर्यटक सुविधा केंद्र आणि “प्रशाद योजनेंतर्गत वाराणसीत नदी पर्यटन जहाज सेवेचा विकास” या प्रकल्पांतर्गत अस्सी घाट ते राजघाट पर्यंत जहाज पर्यटन सेवा कार्यान्वित करण्यासह वाराणसीमधील विविध विकास प्रकल्पांचे उद्घाटन केले. उत्तर प्रदेशच्या राज्यपाल श्रीमती आनंदीबेन पटेल, उत्तर प्रदेशचे मुख्यमंत्री श्री योगी आदित्यनाथ, मंत्री श्री. नीलकंठ तिवारी आणि खासदार श्री. सुरेंद्र नारायण सिन्हा यावेळी उपस्थित होते.
प्रसिद्ध तीर्थक्षेत्रांचा आणि वारसा स्थळांचा एकात्मिक विकास करण्याच्या उद्देश्याने संपूर्णपणे भारत सरकार अनुदानित ‘राष्ट्रीय तीर्थक्षेत्र कायापालट आणि अध्यात्मिक, वारसास्थळ विकास अभियान मोहीम’  ही योजना 2014-15 मध्ये केंद्रीय पर्यटन मंत्रालयाने सुरु केली. “प्रशाद योजनेंतर्गत वाराणसीचा विकास - दुसरा टप्पा” या प्रकल्पाला पर्यटन मंत्रालयाने फेब्रुवारी 2018 मध्ये 44.69 कोटी रुपयांच्या खर्चासह मंजुरी दिली. या प्रकल्पाअंतर्गत ‘पंचकोशी पथ’, ‘तीर्थक्षेत्र सुविधा केंद्र’, ‘रामेश्वर’, ‘रस्ते विकास’ आणि ‘दिशादर्शक चिन्हे’ या सुविधांचे यशस्वीरित्या राष्ट्रार्पण करण्यात आले. “प्रशाद योजनेंतर्गत वाराणसीत नदी जलपर्यटन जहाजसेवेचा विकास” हा प्रकल्प पर्यटन मंत्रालयाने 10.72 कोटींच्या खर्चासह फेब्रुवारी 2018 मध्ये मंजूर केला. या प्रकल्पाअंतर्गत ‘प्रवासीसह जलपर्यटन जहाजसेवा ’, ‘अत्याधुनिक जेट्टी ’, ‘ध्वनीचित्र सेवा’ आणि ‘सीसीटीव्ही मार्फत देखरेख ’ या सुविधा यशस्वीरित्या देशाला समर्पित केल्या आहेत.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
केंद्रीय लोकसेवा आयोग
संयुक्त संरक्षण सेवा परीक्षा-II 2018
नवी दिल्ली, 2 ऑगस्ट 2019
केंद्रीय लोकसेवा आयोगाने घेतलेल्या संयुक्त संरक्षण सेवा परीक्षा-II 2018 आणि संरक्षण मंत्रालयाच्या सेवा निवड मंडळाने घेतलेल्या मुलाखतींच्या आधारावर पात्र ठरलेल्या उमेदवारांची यादी जाहीर करण्यात आली आहे. ही यादी तयार करताना उमेदवाराच्या वैद्यकीय चाचणीचे निकष लक्षात घेण्यात आलेले नाहीत. उमेदवाराची जन्म तारीख आणि शैक्षणिक पात्रता यांची पडताळणी लष्कराच्या मुख्यालयात केली जाईल. केंद्रीय लोकसेवा आयोगाच्या http://www.upsc.gov.in. या संकेतस्थळावर निकालाची माहिती मिळू शकेल. अधिक माहितीसाठी उमेदवार 011-23385271, 011-23381125 आणि 011-23098543 या क्रमांकावर संपर्क साधू शकतात.
B.Gokhale/N.Chitale/P.Malandkar
(Visitor Counter : 86
संरक्षण मंत्रालय
‘निर्भय’ या क्रुझ क्षेपणास्त्राची यशस्वी चाचणी
नवी दिल्ली, 15 एप्रिल 2019
स्वदेशी बनावटीच्या आणि स्वदेशातच विकसित केलेल्या लांब पल्ल्याच्या ‘निर्भय’ या सब सॉनिक क्रुझ क्षेपणास्त्राची ओदिशातल्या चंदीपूर इथे यशस्वी चाचणी घेण्यात आली. संरक्षण संशोधन आणि विकास संस्थेने ही चाचणी घेतली.
चाचणीसाठी ठेवण्यात आलेल्या सर्व उद्दिष्टांची पूर्तता झाली.
N.Sapre/N.Chitale/D.Rane
(Visitor Counter : 184
संरक्षण मंत्रालय
78 वा ईएमई कॉर्प्स दिन साजरा
नवी दिल्ली, 15 ऑक्टोबर 2020
इलेक्ट्रॉनिक्स आणि मेकॅनिकल इंजिनिअर्स कॉर्प्स 15 ऑक्टोबर 2020 रोजी 78 वा कॉर्प्स दिन साजरा करत आहे. इलेक्ट्रॉनिक्स आणि मेकेनिकल इंजिनिअर्सचे कॉर्प्स भारतीय सैन्याच्या उपकरणे आणि शस्त्र प्रणालींच्या संपूर्ण श्रेणीला एकात्मिक अभियांत्रिकी सहाय्य पुरवतात. तंत्रज्ञान आणि नावीन्यपूर्ण संशोधनाच्या सामर्थ्याचा वापर करून सैन्याची लढाऊ क्षमता वाढवतात. ईएमईच्या पथकाने विविध क्षेत्रात नवीन शिखरे गाठली आहेत आणि लढण्याची कार्यक्षमता वाढवण्यात ते महत्वपूर्ण असल्याचे सिद्ध झाले आहे. कॉविड -19 महामारीच्या काळात त्यांनी आपले कौशल्य सिद्ध केले असून व्हेंटिलेटरसह महत्वपूर्ण वैद्यकीय उपकरणे सज्ज ठेवली आहेत. कोविड -19 विरुद्ध लढ्यात राष्ट्रीय प्रयत्नांमध्ये योगदान देणारी असंख्य संशोधने विकसित करण्यात आली आहेत.
या पथकांनी  भारतीय सैन्यात साहसी खेळांच्या क्षेत्रात नेहमीच आघाडी घेतली आहे. गिर्यारोहण , स्काय डायव्हिंग, सेलिंग, हॉट वॉटर बलूनिंग, पॅरा सेलिंग, हँग ग्लायडिंग, स्कीइंग, राफ्टिंग, कॅनोइंग आणि अंटार्क्टिका मोहिमेत मोठी चालना दिली आहे. फ्लाईंग शीख म्हणून ओळखल्या जाणार्या पद्मश्री पुरस्कार प्राप्त मिल्खा सिंग यांनी तीन उन्हाळी ऑलिंपिक आणि राष्ट्रकुल स्पर्धांमध्ये भारताचे प्रतिनिधित्व केले. कर्नल जेके बजाज, व्हीएसएम, एसएम यांनी गिर्यारोहण क्षेत्रात उत्कृष्ट कामगिरी केली. नुकतीच लेफ्टनंट कर्नल भरत पन्नू यांनी ‘व्हर्च्युअल रेस अक्रॉस अमेरिका’ जेतेपद पटकावले. तर मॅरेथॉन धावपटू लेफ्टनंट कर्नल विशाल अहलावत यांनी असंख्य अर्ध मॅरेथॉनमध्ये विक्रम नोंदवून गौरव वाढवला आहे.
भारतीय सैन्याची कार्यवाही सज्जता उच्च पातळीवर कायम राहावी यासाठी ईएमईच्या कॉर्प्सनी नेहमीच योगदान दिले. त्यांचा वारसा कायम ठेवून देशाचा गौरव वाढवण्याची प्रतिज्ञा त्यांनी घेतली.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 56
गृह मंत्रालय
केंद्रीय गृहमंत्री अमित शाह यांनी दिल्लीतील 10,000 खाटा असलेल्या ‘सरदार पटेल कोविड केअर सेंटर’ च्या सज्जतेचा आढावा घेतला
10,000 खाटांचे सरदार पटेल कोविड केअर सेंटर दिल्लीतील लोकांना मोठा दिलासा देईल-अमित शाह
पंतप्रधान नरेंद्र मोदी यांच्या नेतृत्वात केंद्र सरकार देशातील नागरिकांना सर्वतोपरी मदत करण्यासाठी वचनबद्ध
केंद्रीय गृहमंत्र्यांनी या कठीण काळात कोविड देखभाल सुविधा चालवणार्या आयटीबीपी जवानांचे कौतुक केले. “देशाची आणि दिल्लीच्या जनतेची सेवा करण्याची त्यांची कटिबद्धता अद्वितीय "असल्याचे प्रतिपादन
केंद्रीय गृहमंत्री अमित शाह यांनी काल दिल्लीतील राधास्वामी सत्संग ब्यास येथील 10,000 खाटांच्या ‘सरदार पटेल कोविड केअर सेंटर’ च्या सज्जतेचा आढावा घेतला. “10,000 खाटांचे हे केंद्र दिल्लीकरांना मोठा दिलासा देईल” असे अमित शाह म्हणाले.
केंद्रीय गृहमंत्री म्हणाले, “मी आपल्या शूर इंडो-तिबेट सीमा पोलीस  कर्मचाऱ्यांचे कौतुक करतो, त्यांनी या कठीण काळात या कोविड केअर सुविधा चालू ठेवल्या. देश आणि दिल्लीच्या जनतेची सेवा करण्याची त्यांची कटीबद्धता अद्वितीय आहे. ” पंतप्रधान नरेंद्र मोदी यांच्या नेतृत्वात केंद्र सरकार देशातील नागरिकांना सर्वतोपरी मदत करण्यासाठी वचनबद्ध आहे, यावर अमित शाह यांनी भर दिला.
गृहमंत्र्यांनी राधा स्वामी सत्संग ब्यास आणि ही विशाल कोविड सेवा सुविधा निर्माण करण्यात मदत केलेल्या इतर सर्वांचे आभार मानले.
केंद्रीय गृह राज्यमंत्री जी. किशन रेड्डी, दिल्लीचे मुख्यमंत्री अरविंद केजरीवाल, केंद्रीय गृहसचिव, अजय भल्ला आणि दिल्ली सरकारचे वरिष्ठ अधिकारी या वेळी उपस्थित होते.
Visited the 'Sardar Patel COVID Care Centre' in Delhi to review its preparedness.
— Amit Shah  June 27, 2020
I thank Radha Soami Satsang Beas and all others who helped to create this huge Covid care facility.
This 10,000 bed centre would provide huge relief to the people of Delhi. pic.twitter.com/qB0OrP5vxY
I applaud our courageous @ITBP_official personnel, who would be operating this Covid Care facility during these trying times. Their commitment to serve nation and people of Delhi is unparalleled.
— Amit Shah  June 27, 2020
Modi govt at the centre is committed to provide all possible help to its citizens. pic.twitter.com/p5RaDomna4
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 31 कोटींचा टप्पा
गेल्या 24 तासात 61.19 लाख लसीच्या मात्रा देण्यात आल्या
गेल्या 24 तासात 48,698 नव्या रुग्णांची नोंद
भारतातील सक्रीय रुग्णसंख्येत घट होऊन ती 5,95,565 वर पोहचली. 86 दिवसांनंतर रुग्णसंख्या 6 लाखांखाली
सलग 44 व्या दिवशी नव्या रुग्णांपेक्षा बरे होणाऱ्यांची संख्या अधिक
रुग्ण बरे होण्याचा दर वाढून 96.72% वर
दैनंदिन पॉझिटीव्हीटी दर 2.79%, सलग 19 व्या दिवशी तो 5% पेक्षा कमी
भारताच्या देशव्यापी लसीकरण अभियानाने काल 31 कोटींचा मैलाचा टप्पा पार केला. आज सकाळी 7 वाजेपर्यंत उपलब्ध अहवालानुसार 42,00,839 सत्रांमध्ये, एकूण 31,50,45,926 लसींच्या मात्रा देण्यात आल्या आहेत. गेल्या 24 तासात 61,19,169 मात्रा देण्यात आल्या.
यात समावेश आहे:
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
भारतात गेल्या 24 तासात 48,698 नव्या रुग्णांची नोंद झाली.
सलग 19 दिवस 1 लाखापेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंख्येतही सातत्याने घट होत आहे. देशात आज सक्रीय रुग्णसंख्या 5,95,565 इतकी आहे. 86 दिवसांनंतर रुग्णसंख्या 6 लाखांखाली गेली आहे.
गेल्या 24 तासात सक्रीय रुग्णसंख्येत एकूण 17,303 इतकी घट झाली असून सध्या देशात एकूण रुग्णसंख्येच्या केवळ 1.97% सक्रीय रुग्ण आहेत.
कोविड -19 संसर्गातून मोठ्या प्रमाणावर रुग्ण बरे होत असल्याने सलग 44 दिवशी भारतात नव्या रुग्णांपेक्षा बरे होणाऱ्यांची संख्या अधिक आहे. गेल्या 24 तासात 64,818 रुग्ण बरे झाले आहेत.
दैनंदिन नव्या रुग्णांच्या तुलनेत गेल्या 24 तासात जवळपास, 16,000  जण बरे झाले.
भारतात महामारीच्या सुरुवातीपासून ते आतापर्यंत एकूण 2,91,93,085 तर गेल्या 24 तासात 64,818 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 96.72% झाला आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 17,35,781 चाचण्या करण्यात आल्या. देशात आतापर्यंत एकूण 39.78 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहिक पॉझिटीव्हीटी दरात घट कायम आहे. सध्या साप्ताहिक पॉझिटीव्हीटी 2.97% तर दैनंदिन पॉझिटीव्हीटी 2.79% आहे. सलग 19 व्या दिवशी हा 5% पेक्षा कमी आहे.
आयुष मंत्रालय
आयुर्वेदिक औषधांचे प्रमाणीकरण
नवी दिल्ली, 30 जुलै 2021
आयुर्वेदिक सिध्द आणि युनानी औषधांची अधिकृत सूत्रे आणि नियामक परिशिष्टे यांच्यात सुधारणा करणे आणि ती प्रसिद्ध करणे यासाठीदेखील औषधीकोष आयोग जबाबदार आहे. प्रसिध्द केलेली ही मानके आयुर्वेदिक औषधांचा कच्चा माल किंवा घटक औषधे यांचा दर्जा निश्चित करण्यासाठीच्या औषधे आणि सौंदर्यप्रसाधने कायदा 1940 तसेच नियम 1945 चा भाग आहेत आणि संपूर्ण भारतभरात समान पद्धतीने लागू होतात. आतापर्यंत केंद्र सरकारने एकल औषधांची माहिती देणारे 645 निबंध आणि संयुग औषधी सूत्रांचा समावेश असलेले 203 निबंध तसेच भारतीय आयुर्वेदिक सूत्रे विभागातील 986 सूत्रांचा समावेश असलेला औषधीकोष प्रसिध्द केला आहे.
देशातील आयुर्वेदिक औषधांचे प्रमाणीकरण करण्यासाठी केंद्र सरकारने आयुष मंत्रालयाच्या अंतर्गत भारतीय औषधी आणि होमिओपॅथीसाठीचा औषधीकोष आयोग स्थापन केला आहे. एपीआय अर्थात भारतीय आयुर्वेदिक औषधिकोष, एसपीआय अर्थात भारतीय सिद्ध औषधिकोष, युपीआय अर्थात भारतीय युनानी औषधिकोष आणि एचपीआय अर्थात भारतीय होमिओपॅथीक औषधिकोष यांच्यात सुधारणा करून ते प्रसिद्ध करणे हे या आयोगाचे मुख्य कर्तव्य आहे. आयुर्वेदिक, सिद्ध, युनानी आणि होमिओपॅथीक औषधांचा दर्जा, सुरक्षितता आणि परिणामकारकता सुनिश्चित करण्यासाठी औषधिकोषसंबंधी मानके निश्चित केलेली असणे गरजेचे आहे.
केंद्रीय आयुष राज्यमंत्री सर्वानंद सोनोवाल यांनी आज लोकसभेत लिखित उत्तराद्वारे ही माहिती दिली.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144